google/wiki40b huggingface dataset:
Sekolah Kebangsaan Long Kesseh

Sejarah

Sekolah Kebangsaan Long Kesseh adalah salah satu daripada 67 buah sekolah yang berada dalam zon daerah Baram. Sekolah ini telah ditubuhkan pada tahun 1957, dan kemudiannya dipindahkan di kedudukan atas bukit (Penempatan semula pada 1995) dan menjadikan pemandangan kawasan yang amat strategik membolehkan pengunjung dapat memandang ke hampir keseluruhan tapak penempatan Kampung Long Kesseh. Sekolah ini dinamakan bersempena dengan nama kampungnya iaitu Kampung Long Kesseh yang dinamakan sempena sungai berdekatan iaitu Sungai Kesseh. Penduduknya ramai dari keturunan kaum Kayan.
Neuf-Marché

Neuf-Marché ialah komun di jabatan Seine-Maritime dan di kawasan Haute-Normandie di utara Perancis.
Bukit Sari, Maro Sebo Ilir

Poskod

Poskod yang digunakan di Bukit Sari adalah 36655. Terdapat 21 buah desa di dalam daerah kecamatan Maro Sebo Ilir.
Waliv

Demografik 2001

Menurut bancian India pada tahun 2001, Waliv memiliki bilangan penduduk seramai 15,312. Dari jumlah tersebut, kaum lelaki membentuk 58% dari jumlah keseluruhan populasi dan wanita seramai 42%.

Pendidikan 2001

Menurut bancian India pada tahun 2001 Waliv memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 64% lelaki dan 36% wanita mampu membaca. 16% dari populasi berusia di bawah 6 tahun. (2001)
Brexit

Istilah "Brexit"

Istilah Brexit (atau pada awalnya, Brixit) berakar dari gabungan perkataan "British" dan exit (keluar) diperolehi melalui analogi daripada Grexit yang merujuk kepada pengeluaran negara Yunani dari zon Euro (dan mungkin juga Kesatuan Eropah). Istilah "Brexit" mungkin telah terlebih dahulu digunakan untuk merujuk kepada kemungkinan pengeluaran UK dari EU oleh Peter Wilding dalam blog spot EurActiv pada 15 Mei 2012. Istilah "hard Brexit" ("Brexit keras") dan "soft Brexit" ("Brexit lembut") banyak digunakan secara tidak rasmi dan difahami untuk menggambarkan hubungan bakal antara UK dan EU selepas pengeluaran, dari tahap keras yang boleh melibatkan perdagangan UK dengan EU seperti mana-mana negara bukan ahli EU lain di bawah peraturan Pertubuhan Perdagangan Dunia tetapi tanpa kewajipan menerima pergerakan bebas manusia, hingga ke tahap lembut yang mungkin melibatkan pengekalan keanggotaan UK dalam pasaran tunggal EU untuk barangan dan perkhidmatan dan sekurang-kurangnya beberapa pergerakan bebas manusia mengikut peraturan Kawasan Ekonomi Eropah.
Burung Lang Tengkuk Kuning

Ciri-ciri

Burung Lang Tengkuk Kuning adalah haiwan yang tergolong dalam golongan benda hidup bertulang belakang (vertebrata). Burung Lang Maharaja adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Lang Maharaja tidak bergigi.

Makanan

Kebanyakan Lang Tengkuk Kuning adalah burung pemangsa dan ada juga yang memakan bangkai.

Pembiakan

Burung Lang Maharaja membiak dengan bertelur. Telur Burung Lang Maharaja bercengkerang keras.
Syawal

Bulan Syawal merupakan bulan ke-10 dalam takwim Hijrah.
Pada 1 Syawal, umat Islam merayakan Hari Raya Aidilfitri sebagai perayaan setelah menjalani ibadah puasa pada bulan sebelumnya iaitu bulan Ramadan. Hari Raya Aidilfitri ialah pemberian Allah SWT kepada hamba-Nya. Bulan ini dikatakan sebagai bulan yang istimewa untuk umat Islam.

Puasa semasa  Syawal

Hari pertama Syawal adalah Hari Raya Aidilfitri. Sesetengah umat Islam mengamalkan enam hari berpuasa semasa Syawal yang bermula hari selepas Aidilfitri kerana berpuasa adalah dilarang pada hari ini. Berpuasa enam hari ini bersama dengan puasa Ramadhan, dianggap bersamaan dengan berpuasa sepanjang tahun. Alasan di sebalik tradisi ini ialah perbuatan baik dalam Islam dihadiahkan 10 kali, jadi berpuasa 30 hari selama Ramadan dan 6 hari selama Shawwāl adalah setara dengan puasa sepanjang tahun dari segi ganjaran.
Para ulama Shia tidak memberi penekanan pada puasa enam hari berturut-turut sementara di kalangan para ulama Shafi`i majoriti Sunni menganggapnya disyorkan untuk berpuasa hari ini secara berturut-turut. Mereka mendasarkan ini berdasarkan hadith yang berkaitan dengan Tabarani dan yang lain di mana Nabi Muhammad SAW, dilaporkan berkata, "Puasa enam hari berturut-turut selepas Aidilfitri adalah seperti berpuasa sepanjang tahun." Sumber-sumber ilmiah tradisional lain di kalangan Hanafiyyah dan Hambaliyyah tidak meletakkan penekanan pada hari-hari berturut-turut, sementara pendapat kuat dari Malikiyyah lebih suka enam hari dalam setahun, berturut-turut atau sebaliknya.
El Toboso

El Toboso merupakan sebuah kawasan perbandaran yang terletak di Sepanyol dalam wilayah Toledo, di komuniti autonomi Castile-La Mancha.
Peluru berpandu anti radar

Peluru berpandu anti radar (Bahasa Inggeris: Anti Radiation Missile) merupakan sebuah peluru berpandu yang direka untuk mengesan dan memandu kea rah sumber pengeluaran radio musuh. Biasanya ia direka untuk digunakan bagi memusnahkan radar musuh, walaupun begitu penyesak dan radio yang digunakan untuk berkomunikasi juga boleh disasarkan dengan menggunakan kaedah ini.
Orang Perak

Orang Perak atau Perak Man merupakan rangka manusia tertua yang pernah dijumpai di Malaysia. Tulang rangka Perak Man telah dijumpai pada 1991 di dalam Gua Gunung Runtuh terletak di Bukit Kepala Gajah, di Lembah Lenggong, Hulu Perak pada ketinggian lebih kurang 105 meter dari paras laut.
Penemuan ini adalah hasil dari penyelidikan yang dibuat oleh Malaysian Archaeological Research Centre USM yang diketuai oleh Datuk Prof Zuraini Majid, dengan kerjasama Jabatan Muzium Malaysia. Antara penemuan terpenting adalah rangka tulang Perak Man yang berumur antara 10,000-11,000 tahun. 
Perak Man adalah rangka tulang manusia dari zaman batu era Palaeolithic hampir sempurna yang ditemui di Asia Tenggara dan merupakan tulang prasejarah yang mempunyai congenital deformity yang dikenali sebagai Brchymesophalangia. Perak Man telah dikebumikan dengan posisi "foetal", iaitu kedua kakinya berlipat ke arah dada dengan tangannya memegang beberapa jenis daging. Ia dikebumikan dengan beberapa peralatan batu dan beribu-ribu kerang sungai.
Melihat kepada kedudukan cara pengkebumiannya dan peralatan yang ditanam bersamanya, adalah dipercayai bahawa Orang Perak merupakan ahli penting bagi puaknya.
Perak Man adalah lelaki berumur antara 40-45 tahun dengan ketinggian 157 cm, menjalani kehidupan sihat, memakan makanan berfiber dan berjalan dengan membongkok. Dia memiliki tangan kiri yang lemah ("atrophied ") dan satu jari cacat. 
Gua Teluk Kelawar terletak di gunung batu kapur Kepala Gajah. Gua ini telah membentuk beberapa tempat berteduh yang didiami oleh beberapa keluarga sejak 10,000 tahun dahulu seperti yang didapati melalui penyelidikan yang dijalankan oleh Malaysian Archaeological Research Centre USM.
Perak Woman pula telah ditemui pada 2004. Ia merupakan tulang berumur 8,000 tahun yang dijumpai di dalam Gua Teluk Kelawar di Lenggong.
Mitologi Wales

Mitologi Wales ialah mitologi orang Wales. Mitologi ini separa terdiri daripada tradisi rakyat yang dikembangkan di Wales, dan separa tradisi dikembangkan oleh Briton di tempat lain sebelum hujung alaf pertama. Sesetengah daripada ini mengandungi sisa mitologi Britain pra-Kristian, terselamat dalam bentuk sangat terubah dalam manuskrip Wales pertengahan seperti Buku Merah Hergest, Buku Putih Rhydderch, Buku Aneirin, dan Buku Taliesin.
Oberharz (Samtgemeinde)

Oberharz merupakan sebuah munisipaliti terletak di daerah Goslar, Niedersachsen, Jerman.
Henry Golding

Kehidupan awal dan kerjaya

Golding berketurunan Iban dan Inggeris. Beliau tinggal di Terengganu sehingga umur 7 tahun ketika keluarganya berpindah ke England. Beliau bermaustatin di Malaysia dan Singapura. Golding merupakan pendandan rambut yang terlatih.

Kehidupan peribadi

Golding berkahwin dengan Liv Lo, seorang pengacara televisyen dan pengajar yoga berketurunan Itali–Taiwan pada Ogos 2016. Sebelum ini, Golding melengkapkan bejalai—upacara Iban yang melangkah ke kelelakian di padang belantara Borneo, penggambaran berjalan selama dua bulan di mana beliau membawa peralatan kamera sendiri untuk rancangan TV Surviving Borneo Discovery Channel Asia. Perjalanannya berakhir di mana beliau menerima cacah toreh tangan bejalai tradisional.
Tony Pulis

Cara pengurusan

Pulis mempunyai reputasi dalam perlawanan kerana mencapai keputusan yang baik walaupun denagn bajet kecil dan juga mengekalkan rekod tidak pernah tersingkir liga sebagai pengurus. Sepanjang kariernya sebagai pengurus, Pulis menggunakan gaya permainan bola panjang.
Kampung Charok Bunting

Poskod

Poskod yang digunakan di Kampung Charok Bunting, Baling, Kedah adalah 09100.
X Window System

X Window System (Sistem Tetingkap X), X11, atau sekadar X, ialah sebuah sistem tetingkap yang membekalkan khidmat peningkapan dalam paparan bitmap. X membekalkan rangka kerja asas untuk membina antara muka grafik pengguna dalam sistem-sistem pengendalian ala UNIX, dan telah dialihkan ke dalam sistem-sistem pengendalian yang lain.
X dicetuskan di Institut Teknologi Massachusetts (MIT) pada tahun 1984. Pada hari ini, projek ini dikendalikan oleh Yayasan X.Org. Mereka juga membangunkan Pelayan X.Org sebagai sebuah perisian pelaksanaan rujukan rasmi bagi X. Pelayan X.Org diedarkan dengan Lesen MIT.
Saint-Valery-sur-Somme

Saint-Valery-sur-Somme ialah sebuah komun yang terletak di komun Somme di Picardie di utara Perancis.
Mukim Sungai Segamat

Pentadbiran

Mukim Sungai Segamat merupakan salah sebuah mukim yang terdapat dalam negara Johor, dan juga merupakan satu dari mukim yang terletak dalam pentadbiran Daerah Segamat.
Tourville-sur-Arques

Tourville-sur-Arques ialah komun di jabatan Seine-Maritime dan di kawasan Haute-Normandie di utara Perancis.
Alberite

Alberite merupakan sebuah bandar dan kawasan perbandaran yang terletak di Sepanyol dalam wilayah La Rioja.
Besbol di Sukan Asia 2014

Besbol di Sukan Asia 2014 telah diadakan di Incheon, Korea Selatan dari 22 hingga 28 September 2014. Hanya acara lelaki yang diadakan.Acara ini Bertepat di Stadium Besbol Munhak dan Stadium Besbol Mokdong.
Kuil Shri Mariamman

Kuil Shri Mariamman adalah kuil Hindu yang tertua di Kota Medan, Indonesia. Kuil ini dibangunkan pada tahun 1884 (ada juga yang menyebut 1881) untuk memuja dewi Kali. Kuil ini terletak di kawasan yang dikenali sebagai Kampung Keling. Kuil yang menstanakan lima dewa, masing-masing Dewa Siwa, Wisnu, Ganesha, Dewi Durga (Kali), dan Dewi Aman itu dikendalikan oleh salah seorang keluarga pemilik syarikat besar Texmaco, Lila Marimutu. Pintu gerbangnya dihiasi dengan sebuah gopuram, iaitu menara bertingkat yang biasanya dapat ditemui di pintu gerbang kuil-kuil Hindu dari India Selatan atau seperti gapura.

Medan

Sebuah Kuil Shri Mariamman yang lain juga terletak di Medan, di bahagian selatan kota, di Sungai Sepit. Kuil ini dibangunkan pada tahun 1876. Setiap tahun di kuil ini dilakukan amalan Theemithi, iaitu ritual berjalan di atas api, dalam upacara perayaan Thaipusam.

Singapura dan Malaysia

Kuil Shri Mariamman di Singapura adalah kuil Hindu yang tertua dan terbesar di negara tersebut. Kuil ini dibangunkan pada tahun 1843. Di Pulau Pinang, Malaysia, terdapat sebuah Kuil Sri Mariamman yang dibangunkan pada tahun 1883, dan merupakan kuil Hindu tertua di sana.
Kampung Mazuiana Estate

Poskod

Poskod yang digunakan di Kampung Mazuiana Estate, Kuala Kangsar, Perak ialah 33000.
Dewan Bahasa dan Pustaka Brunei

Dewan Bahasa dan Pustaka Brunei (DBP) merupakan sebuah jabatan kerajaan Brunei di bawah Kementerian Kebudayaan, Belia dan Sukan yang bertanggungjawab dalam pengembangan bahasa dan sastera khususnya dalam Bahasa Melayu, serta penyelidikan dan dokumentasi kebudayaan Brunei. Dewan Bahasa dan Pustaka Brunei juga bertanggungjawab dalam menyediakan perkhidmatan perpustakaan awam di negara ini.

Sejarah

Dewan Bahasa dan Pustaka Brunei ditubuhkan pada tahun 1961 dengan nama Lembaga Bahasa namun kemudiannya ditukar menjadi Bahagian Bahasa dan Pustaka. Bermula dari 1 Januari 1965, Bahagian Bahasa dan Pustaka, yang mana sebelum ini adalah di bawah Jabatan Pelajaran, dijadikan sebagai satu jabatan baru dan akhirnya ditukar nama menjadi seperti sekarang.
Sementara itu, Perpustakaan Dewan Bahasa dan Pustaka Brunei ditubuhkan pada tahun 1963 atas surat keliling Setiausaha Kerajaan bil. 36/1962, Seksyen 4(1-d-ii). Pada mulanya perpustakaan ini ditempatkan sementara di bangunan Jabatan Pelajaran sehingga 1967 dengan siapnya pembinaan bangunan yang baru di Jalan Elizabeth II di ibu negara. Dewan Bahasa dan Pustaka Brunei dibuka secara rasmi pada 29 September 1968 di Jalan Elizabeth II, di Bandar Seri Begawan. Bahan perpustakaan hanya tersedia sebagai rujukan sehingga 1 September 1971, apabila perpustakaan mula menawarkan perkhidmatan pinjaman pada orang awam.
Kampung Bukit Lanjut

Poskod

Poskod yang digunakan di Kampung Bukit Lanjut, Pendang, Kedah adalah 06700.
Orgères, Orne

Orgères ialah sebuah komun di jabatan Orne di barat-laut Perancis.
Sudwalde

Sudwalde merupakan sebuah munisipaliti terletak di daerah Diepholz, Niedersachsen, Jerman.
Sambalpur

Demografik 2001

Menurut bancian India pada tahun 2001, Sambalpur memiliki bilangan penduduk seramai 154,164. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Sambalpur memiliki kadar pendidikan (kebolehan membaca) 66%, melebihi kadar purata kebangsaan 59.5%; dengan 58% lelaki dan 42% wanita mampu membaca. 11% dari populasi berusia di bawah 6 tahun. (2001)
Bad Tennstedt

Bad Tennstedt merupakan sebuah kawasan perbandaran terletak di daerah Unstrut-Hainich, Thüringen, Jerman.
19 Ramadan

19 Ramadan merupakan hari ke-259 dalam kalendar Hijriah.
Menurut hadith yang diriwayatkan dalam Sahih Muslim, malam Lailatul Qadar dikatakan berlaku pada 10 malam terakhir Ramadan, yang termasuk 19 Ramadan sekiranya anak bulan kelihatan pada akhir bulan Ramadan.
Pulau Dayang Bunting

Pulau Dayang Bunting ialah sebuah pulau di Daerah Langkawi, Kedah, Malaysia. Ianya merupakan pulau yang terbesar kedua selepas Pulau Langkawi. Ia terletak 17.6 km atau kira-kira 15 minit perjalanan dengan bot dari jeti Kuah, Langkawi. Jalan perhubungan hanya melalui bot laju yang boleh disewa di jeti pekan Kuah, pulau Langkawi dengan kadar pakej RM45.00 seorang.
Pulau ini mendapat nama daripada kisah dongeng yang kononnya pulau ini seimbas lalu menyerupai dayang bernama Mambang Sari yang ditipu oleh Mat Teja sehingga membuatkan dia mengandungkan anaknya kerana terlampau mencintainya. Namun setelah 7 hari anaknya lahir, bayi tersebut menderita dengan penyakit yang penyakit misteri. Mambang Sari kemudiannya meletakkan anaknya ditasik itu lalu menyebabkan terjadinya lagenda tasik dayang bunting. Dalam perjalanan ke Tasik Dayang Bunting, kita akan lihat bentuk gunung yang menyerupai seorang perempuan sedang terbaring dengan bentuk kepala , dada dan perut yang sedang bunting. 
Antara tempat yang menarik di sini ialah Tasik Dayang Bunting dan Gua Langsuir. Gua Langsuir terletak di tengah perjalanan ke Tasik Dayang Bunting. Gua ini adalah akibat kesan hakisan ombak laut jutaan tahun lampau. Terdapat bentuk-bentuk tergantung iaitu stalagtik yang mempunyai pelbagai bentuk - lalu dinamakan langsuir.
Di tengah pulau Dayang Bunting pula terdapat tasik air tawar yang berkeluasan 3 padang bola sepak. Sebuah jeti telah dibina di tepian pulau Dayang Bunting untuk bot-bot pelancong singgah. Tangga-tangga dibina ke atas dan kemudian kemudian menurun ke bawah - jaraknya 1 km sahaja . Sebuah pelantar dibina di tepi tasik dan disediakan jaket keselamatan dan bot berdayung dengan kaki dengan sewaan RM15.00 . air tasiknya hijau jernih dan menimbulkan panorama yang menarik.

Pulau Langkawi dan Kepentingan Pulau Dayang Bunting

Pulau Langkawi merupakan Pulau yang strategik di dalam pertahanan Negeri Kedah dalam pergolakan sejarah dari ancaman Siam. Ia merupakan benteng awal dan pusat tinjau pergerakan musuh yang melalui jalan laut. Dari Gunung Mat Chinchang seluruh Langkawi dapan di pantau. Ia juga laut sekeliling terutama laluan ka Kuala Kedah Pengkalan kepada ibu Negeri Kedah. Oleh kerana negeri Kedah menghadapi kemarau lebih empat bulan setahun (Dis hingga April) bekalan air amat penting kepada orang Langkawi khusus nya pelaut dan nelayan. Sebab itu takungan air tawar membuat pulau itu menjadi penting. Oleh kerana zaman dulu tiada rujukan lokasi secara moden semua lokasi di beri dalam rupa bentuk supaya Nelayan mudah mencari. Jadi sifat bentuk orang mengandung sedang tidur menjadi rujukan Pulau Dayang Bunting.Kepentingannya di zaman dahulu ialah untuk mendapat bekalan air tawar.
Kembara Sastera Nisah Haron: United Kingdom dan Dublin

Gambaran keseluruhan

Buku ini memberikan pembaca sebuah pengalaman kemanusiaan dan daya berfikir tentang kehidupan yang bersifat sejagat. Penulis menggunakan sepenuhnya peluang dan ruang daripada pengamatannya untuk dibawa balik dan melahirkannya dalam bentuk buah fikiran atau idea baharu yang boleh dimanfaatkan di tanah airnya. Selain itu, terdapat juga penceritaan kebajikan para penulis supaya dihargai dan dikenang jasa mereka sepanjang zaman, biarpun mereka sudah meninggal dunia. Lantaran itu, buku ini dilihat amat bermanfaat untuk semua peringkat umur; dari pemimpin negara sehinggalah ke tahap para pelajar.
Seterusnya, perlukisan lokasi geografinya melalui kata-kata amat berkesan sekali sehingga jelas terbayang di mata pembaca yang merasakan berada di tempat tersebut. Pembaca juga dapat menyelami jiwa riang, duka, getir dan tabah penulis dalam menghadapi cabaran untuk mencapai cita-citanya. Selain daripada kisah kembara, terdapat juga nilai persahabatan, nilai persaudaraan dan motivasi tentang memandang kehidupan dari sudut positif serta bersangka baik kepada Allah.
Anugerah Bintang Popular Berita Harian ke-29

Maklumat umum

Menerusi calon top 5 yang diumumkan, pelawak terkenal yang juga pemenang Artis Komedi Lelaki Popular, ABPBH 2014, Abam Bocey mendominasi pencalonan apabila disenaraikan dalam tiga kategori iaitu Pelakon Filem Popular, Artis Komedi Popular dan Artis Versatil Popular. Manakala Emma Maembong, Fathia Latiff dan Siti Saleha masing-masing dicalonkan dalam dua kategori iaitu Pelakon Wanita Popular untuk filem dan TV. Sharnaaz Ahmad dan Remy Ishak juga dicalonkan dalam dua kategori iaitu Pelakon TV Lelaki Popular dan Pelakon Filem Lelaki Popular. 
Tidak ketinggalan Neelofa menerusi dua kategori iaitu Pelakon Filem Wanita Popular dan Pengacara TV Popular. Adira pula dicalonkan dalam kategori Penyanyi Wanita Popular dan Artis Kolaborasi/Duo/Berkumpulan Popular Bakat baru, Ir Radzi dan Syed Shamim juga membuat kejutan apabila mara dalam dua kategori. Ir Radzi yang terkenal dengan lagu Sempurna Waktu dicalonkan dalam kategori Artis Baru Lelaki Popular dan Penyanyi Lelaki Popular. Syed Shamim pula disenaraikan dalam kategori Penyanyi Lelaki Popular dan Artis Kolaborasi/Duo/Berkumpulan Popular. Beberapa nama yang dilihat dominan juga tidak dicalonkan seperti Aaron Aziz, Amyra Rosli, Amar Baharin, Saharul Ridzwan, Mia Ahmad, Fara Fauzana, Zara Zya, Nabil Ahmad, Johan dan Zizan. Seperti tahun sebelum ini, akhbar BH turut mengadakan kategori sampingan secara online di laman web ABPBH iaitu www.abpbh.com.my bermula 25 Mac depan. Lima kategori dipertandingkan ialah Artis Trending Popular, Artis YouTube Popular, Personaliti Media Sosial Popular, Artis Ikon #Respek Popular dan Artis Aksi Selfie Popular. 
ABPBH ialah satu-satunya anugerah pilihan pembaca yang dianjurkan secara konsisten di negara ini. Acara kali akan menampilkan kelainan sesuai dengan usia penganjurannya yang menghampiri tiga dekad dengan pemilihan tema #RESPEK. Konsep #RESPEK akan diterjemahkan menerusi setiap aktiviti promosi dan publisiti ABPBH 29 yang merentasi semua platform dengan memberi penekanan terhadap media sosial dan digital. Turut diumumkan pada sidang media ini ialah pembabitan rakan penaja seperti pengeluar motosikal tempatan, DEMAK serta jam Ice Watch, ASUS dan Volkswagen. Pusat Konvesyen Antarabangsa Putrajaya (PICC) menjadi lokasi rasmi acara kemuncak yang akan diadakan pada 8 Mei depan dan disiarkan di TV3. Sidang media ini di Balai Berita, di sini, turut dihadiri oleh Pengarang Kumpulan BH merangkap Penaung ABPBH 29, Datuk Mahfar Ali dan Pengarang Hiburan BH merangkap Pengerusi Jawatankuasa Pengelola ABPBH 29, Shamshul Azree Samshir.

Senarai pemenang

Pemenang kategori Utama dan Bintang Paling Popular ABPBH 29 dipilih berdasarkan kiraan undi tertinggi yang diterima oleh BH dan mekanisme yang sama juga digunakan untuk pemilihan pemenang bagi kategori online. Berikut adalah senarai penuh Pemenang Anugerah Bintang Popular BH (ABPBH) ke-29 yang telah dilengkapkan melalui ruangan dibawah sepertimana pengumuman rasmi pemenang bagi setiap kategori dipertandingkan diumum sepanjang acara anugerah berlangsung. Nama pemenang ditebalkan.
Talang Panjang, Ilir Talo

Poskod

Poskod yang digunakan di Talang Panjang adalah 38887. Terdapat 12 buah desa di dalam daerah kecamatan Ilir Talo.
Puisi Melayu

Banyak daripada puisi Melayu tergolong dalam genre tradisional yang muncul dalam zaman sebelum berkembangnya tradisi tulisan pencetakan. Puisi dalam Bahasa Melayu larut dalam jiwa masyarakat Melayu tidak hanya sebagai satu hasil kesenian, tetapi juga mengjangkau alam mistik, berperanan sebagai wadah pemeliharaan adat, pembinaan sahsiah, pengajaran agama, pengajaran ilmu pengasih, pertahanan, hiburan, dan kepercayaan.
Tidak dapat dipastikan tarikh sebenar sejarah mula perkembangan puisi Melayu tradisional. Berdasarkan kajian oleh ramai sarjana, dapat dikatakan perkembangan puisi Melayu tradisional telah bermula secara bersama dan sezaman dengan perkembangan prosa Melayu tradisional. Ini dapat dibuktikan dengan kehadiran banyak genre puisi tradisional dalam karya hikayat dan cerita-cerita rakyat.

Definisi

Definisi lama puisi ialah karangan berangkap. Karangan ini terikat kepada bentuknya yang khusus dan tetap, sama ada pada jumlah perkataan dalam baris, jumlah baris dalam rangkap, rima dan irama, dan jumlah suku kata. Menurut Pendeta Bahasa, Za'ba, puisi ialah karangan berangkap yang khas dipakai untuk melafazkan fikiran yang cantik dengan bahasa yang indah, dan melukiskan kemanisan dan kecantikan bahasa.

Jenis-jenis puisi Melayu

Puisi Melayu termasuk dalam golongan karya kesusasteraan bentuk bukan cerita (non-naratif). Pengkelasan puisi Melayu boleh dibuat berdasarkan bentuk, isi/tema, dan fungsi. Berdasarkan kepada pengkelasan ini, jenis-jenis puisi Melayu tradisional terbahagi kepada dua belas iaitu pantun, syair, gurindam, nazam, seloka, teka teki, peribahasa berangkap, teromba, talibun (sesomba), prosa berirama (prosa lirik), dan dikir (zikir).

Peribahasa berangkap

Peribahasa tergolong dalam jenis puisi warisan Melayu dan sangat banyak ditemui dalam kesusasteraan Melayu tradisional. Peribahasa juga disebut dengan nama peribahasa berirama dan mempunyai beberapa variasi seperti bidalan, pepatah-petitih, perbilangan, perumpamaan, lidah pendeta, kias ibarat, dan tamsil. Dari segi bentuk, peribahasa berangkap terbina dalam dua keratan yang sejajar, baik dalam dalam sebaris atau lebih. Tidak sebagaimana pantun, baris-baris dalam peribahasa tidak berkaitan antara satu sama lain.
Peranan peribahasa dalam majlis-majlis rasmi mahupun dalam kehidupan seharian mereka adalah sebahagian daripada budaya Melayu yang sopan walau semasa menegur, menyindir atau mengkritik secara halus. Peribahasa juga berfungsi sebagai alat kawalan sosial dan pemantapan sesuatu sistem sosial dalam kemasyarakatannya dan media yang mempamerkan kebijaksanaan penutur atau pewarisnya.
Cibeureum, Talaga

Poskod

Poskod yang digunakan di Cibeureum adalah 45463. Terdapat buah desa di dalam daerah kecamatan Talaga.
Ambara

Poskod

Poskod yang digunakan di Ambara adalah 96271. Terdapat 18 buah desa di dalam daerah kecamatan Bongomeme.
Azimi Daim

Alamat

YBhg Dato' Azimi Daim

41B Jalan SG 3/10 
Sri Gombak

68100 Batu Caves,
 Selangor Darul Ehsan

Tel : 03-61878400-08  / 04-4910278
Fax : 03-61878766
Kampung Bukit Tanah, Melor

Kemudahan asas

Terdapat sebuat taman air yang dikenali sebagai Taman Air Nik Wi di situ yang dibina di atas tanah seluas 0.46 hektar.

Pendidikan

Sekolah berdekatan merupakan Sekolah Kebangsaan Danan di [[kampung Danan] bersebelahan.

Poskod

Poskod yang digunakan di Kampung Bukit Tanah, Melor, Kelantan adalah 16400.